Απόφαση του Δικαστηρίου Δημόσιας Διοίκησης της 22ας Ιανουαρίου 2015 – Kakol κατά Επιτροπής
(Συνεκδικασθείσες υποθέσεις F-1/14 και F-48/14)1
(Υπαλληλική υπόθεση – Διαγωνισμός – Γενικός διαγωνισμός EPSO/AD/177/10 – Προϋποθέσεις συμμετοχής – Απόρριψη αιτήσεως συμμετοχής σε διαγωνισμό – Έλλειψη αιτιολογίας – Αποδοχή αιτήσεως συμμετοχής σε προγενέστερο παρεμφερή διαγωνισμό – Καθήκον ειδικής αιτιολογήσεως – Προσφυγή ακυρώσεως – Αγωγή αποζημιώσεως)
Γλώσσα διαδικασίας: η γαλλική
Διάδικοι
Προσφεύγουσα-ενάγουσα: Danuta Kakol (Πόλη του Λουξεμβούργου, Λουξεμβούργο) (εκπρόσωπος: αρχικά F. Frabetti, δικηγόρος, εν συνεχεία R. Duta, δικηγόρος)
Καθής-εναγόμενη: Ευρωπαϊκή Επιτροπή (εκπρόσωποι: J. Currall και G. Gattinara)
Αντικείμενο
Υπόθεση F-1/14: Αίτημα ακυρώσεως της αποφάσεως της EPSO να μη δεχθεί την αίτηση συμμετοχής της προσφεύγουσας-ενάγουσας στο στάδιο αξιολογήσεως για τον λόγο ότι το επίπεδο σπουδών της δεν αντιστοιχεί σε πλήρη κύκλο πανεπιστημιακών σπουδών, τριετούς τουλάχιστον διάρκειας, πιστοποιούμενο με πτυχίο σχετικό με τη φύση των καθηκόντων της προς πλήρωση θέσεως, ή σε επαγγελματική κατάρτιση ή επαγγελματικό τίτλο σχετικό με τη φύση των καθηκόντων αυτών και αναλόγου επιπέδου.
Υπόθεση F-48/14: Αίτημα αφενός μεν ακυρώσεως της αποφάσεως της 14 Φεβρουαρίου 2014, με την οποία η επιτροπή συστάθηκε στο πλαίσιο της διαδικασίας επιλογής EU Careers EPSO/AD/177/10 - AUDIT2013 επικύρωσε, κατόπιν επανεξετάσεως, την αρχική απόφαση της εξεταστικής επιτροπής, της 3ης Οκτωβρίου 2013, να μη δεχθεί την αίτηση συμμετοχής της προσφεύγουσας-ενάγουσας στο στάδιο του κέντρου αξιολογήσεως, για τον λόγο ότι το επίπεδο σπουδών της δεν αντιστοιχεί σε πλήρη κύκλο πανεπιστημιακών σπουδών, τριετούς τουλάχιστον διάρκειας, πιστοποιούμενο με πτυχίο σχετικό με τη φύση των καθηκόντων της προς πλήρωση θέσεως, ή σε επαγγελματική κατάρτιση ή επαγγελματικό τίτλο σχετικό με τη φύση των καθηκόντων αυτών και αναλόγου επιπέδου, αφετέρου δε και εφόσον τούτο απαιτείται, ακυρώσεως της αρχικής αποφάσεως της εξεταστικής επιτροπής, της 3ης Οκτωβρίου 2013.ΔιατακτικόΤο Δικαστήριο Δημόσιας Διοίκησης αποφασίζει:Η υπόθεση F-1/14 διαγράφεται από το πρωτόκολλο του Δικαστηρίου Δημόσιας Διοίκησης.Ακυρώνει την απόφαση της εξεταστικής επιτροπής του διαγωνισμού EPSO/AD/177/10, της 14ης Φεβρουαρίου 2014, περί απορρίψεως της αιτήσεως συμμετοχής της D. Kakol στον διαγωνισμό EPSO/AD/177/10.Απορρίπτει κατά τα λοιπά την προσφυγή στην υπόθεση F-48/14.Στην υπόθεση F-1/14, η Ευρωπαϊκή Επιτροπή φέρει τα δικαστικά έξοδα στα οποία υποβλήθηκε η D. Kakol, καθώς και τα έξοδά της.Στην υπόθεση F-48/14, η Ευρωπαϊκή Επιτροπή φέρει τα έξοδά της και καταδικάζεται στα δικαστικά έξοδα στα οποία υποβλήθηκε η D. Kakol.